Eiropas Parlamenta rezolūcija par projektu Komisijas direktīvai, ar ko īsteno Padomes Direktīvu 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU), lai izskaidrotu atsevišķas definīcijas



Oficiālais Vēstnesis 317 E , 23/12/2006 Lpp. 0478 - 0480



20061223 P6_TA(2006)0567 Direktīvas 85/611/EEK (PVKIU) ieviešana Eiropas Parlamenta rezolūcija par projektu Komisijas direktīvai, ar ko īsteno Padomes Direktīvu 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU), lai izskaidrotu atsevišķas definīcijas Eiropas Parlaments, - ņemot vērā Padomes 1985. gada 20. decembra Direktīvu 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) (še turpmāk — "III PKVIU direktīva") [1], - ņemot vērā 2006. gada 13. septembra projektu Komisijas direktīvai, ar ko īsteno Padomes Direktīvu 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU), lai izskaidrotu noteiktas definīcijas (darba dokuments ESC/43/2006) (še turpmāk — "Īstenošanas direktīvas projekts"), - ņemot vērā Eiropas Vērtspapīru regulatoru komitejas (EVRK) 2006. gada janvāra Komisijai sniegto atzinumu par atsevišķu definīciju izskaidrošanu attiecībā uz pārvedamu vērtspapīru kolektīvo ieguldījumu uzņēmumiem (PVKIU) [2], - ņemot vērā Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību [3], - ņemot vērā Eiropas Komisijas priekšsēdētāja Romano Prodi Eiropas Parlamentam 2002. gada 5. februārī sniegto paziņojumu [4], - ņemot vērā Parlamenta 2002. gada 5. februāra rezolūciju par tiesību aktu īstenošanu finanšu pakalpojumu jomā [5], - ņemot vērā 2006. gada 27. aprīļa rezolūciju par aktīvu pārvaldīšanu [6], - ņemot vērā Reglamenta 81. pantu, A. tā kā līdz šim dalībvalstu uzraudzības iestādes dažādi ir interpretējušas ieguldījumus, kurus var veikt saistībā ar PKVIU, un tādēļ faktiski kā PKVIU tiek piedāvāti atšķirīgi produkti; B. tā kā ir nepieciešams to ieguldījumu atsevišķu definīciju vienots izskaidrojums visā ES, ko var veikt saistībā ar PKVIU, lai īstenotu paredzēto iekšējo tirgu, 1. uzskata, ka labākais risinājums vienotas, konsekventas un ātras jauno definīciju transponēšanas nodrošināšanai valsts tiesību aktos ir nevis direktīvas, bet gan regulas pieņemšana; lūdz Komisiju precīzi norādīt iemeslus, kādēļ priekšroka tika dota direktīvas izstrādāšanai, kā arī pārbaudīt, vai direktīvas priekšlikumu var pārveidot par regulas priekšlikumu; 2. uzsver, ka EVRK ir ievērojami veicinājis to ieguldījumu jauno definīciju izstrādāšanu, kurus var veikt saistībā ar PKVIU, un tādēļ to arī turpmāk vajadzētu iesaistīt kā tā saukto 3. pakāpes komisiju, lai jo īpaši nodrošinātu īstenošanas pasākumu rezultātā izskaidroto definīciju konsekvenci, piemērojot tās ikdienā; šajā sakarā sagaida, ka EVRK tuvākajā laikā paudīs savu viedokli par to, vai drošības fondu indeksi arī pieder pie atbilstošajiem aktīviem; atzīmē, ka drošības fondu indeksiem jāatbilst pamatkritērijiem, kas nepieciešami, lai tos varētu veikt saistībā ar III PKVIU, piemēram, tiem jāatbilst pietiekamai diversifikācijai, jānodrošina atbilstoša atsauces vērtība un jābūt attiecīgi publicētiem; Pārvedami vērtspapīri 3. uzsver, cik svarīga ir likviditātes prezumpcija attiecībā uz pārvedamiem vērtspapīriem, kā tas minēts 2. panta 1. punktā Īstenošanas direktīvas projektam par pareizu aktīvu pārvaldības darbību, un aicina Komisiju nodrošināt šā principa iekļaušanu attiecīgā līmenī; Naudas tirgus instrumenti 4. aicina Komisiju paplašināt norēķinu periodu attiecībā uz naudas tirgus instrumentiem, kuri tiek pārdoti naudas tirgū, no viena gada līdz precīzi noteiktam maksimālam 397 dienu laika posmam, tādējādi nosakot, ka naudas tirgus instrumentu derīguma termiņš ir vai nu līdz 397 dienām, skaitot no emisijas brīža, vai to dzēšanas termiņš ir 397 dienas, vai arī to peļņa regulāri un vismaz reizi 397 dienu laikā tiek pielāgota situācijai naudas tirgū; šajā sakarā atzīmē, ka, izdarot šo grozījumu, tiek ņemta vērā gan Direktīva 2004/39/EK [7], gan arī tiek panākta salīdzināmība ar noteikumiem, ko paredz Amerikas vērtspapīru uzraudzības iestāde; Finanšu rādītāji 5. atzīmē, ka III PKVIU direktīva neparedz noteikumus par to, vai finanšu rādītājus drīkst pamatot, ņemot vērā atbilstošus aktīvus vai tādus, kas nav atbilstoši, un ka Īstenošanas direktīvas projekta 9. pants abas šīs kategorijas atbilstības gadījumā visiem III PKVIU direktīvas 22.a panta 1. punktā noteiktajiem diversifikācijas kritērijiem definē kā atbilstošus aktīvus; 6. norāda, ka Īstenošanas direktīvas projekta 9. pantam dalībvalstīm jānodrošina iespēja palielināt ieguldījumu robežu no 25 % līdz 35 % attiecībā uz regulētiem tirgiem, kuros atsevišķi naudas tirgus instrumenti un vērtspapīri ir ievērojamā pārsvarā; uzskata, ka tādā gadījumā Īstenošanas direktīvas projekta 9. pantam jāattiecas ne tikai uz 22.a panta 1. punktu, bet arī uz III PKVIU direktīvas 22.a panta 2. punktu; 7. saprot, ka saskaņā ar Īstenošanas direktīvas projekta 9. panta 1. daļas a) punkta iii) apakšpunktu ir pieļaujami ieguldījumi rādītājos, kurus veido aktīvi, kas nav noteikti III PKVIU direktīvas 19. panta 1. punktā; tomēr šajā sakarā norāda, ka Īstenošanas direktīvas projekta 9. panta 1. daļas a) punkta iii) apakšpunktā atbilstoši nav runa par kādu no šiem rādītājiem, jo III PKVIU direktīvas 22. a panta 1. punktā, uz ko tas atsaucas, ir noteikti ierobežojumi vienīgi attiecībā uz akciju vai parāda vērtspapīru emitentiem, bet šie ierobežojumi neattiecas uz rādītājiem, kur diversifikācija nav atkarīga no emitenta veida, piemēram, produktu rādītāji, kur diversifikācija ir atkarīga no produkta veida; tādēļ aicina Komisiju paplašināt Īstenošanas direktīvas projekta 9. panta 1. daļas a) punkta iii) apakšpunkta darbības jomu, lai gadījumā, ja kāds rādītājs ir pietiekami droši iekļauts PKVIU riska pārvaldības sistēmā, tiek uzskatīts, ka tas pietiekamā mērā ir ieguldīts dažādos uzņēmumos; Ar aktīviem nodrošināti īstermiņa parāda vērtspapīri 8. uzskata, ka ne tikai divpakāpju ar aktīviem nodrošināti īstermiņa parāda vērtspapīri (asset-backed commercial papers) jāakreditē kā plašai sabiedrībai pieejami ieguldījumi, un tādēļ aicina Komisiju, ievērojot III PKVIU direktīvas 19. panta 1. punkta h) apakšpunkta ceturto ievilkumu, kā PKVIU ieguldījumus atļaut arī citus ar aktīviem nodrošinātus īstermiņa parāda vērtspapīrus; * * * 9. uzdod priekšsēdētājam nosūtīt šo rezolūciju Padomei, Komisijai un EVRK. [1] OV L 375, 31.12.1985., 3. lpp. [2] CESR/06-005. [3] OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.). [4] SPEECH/02/44. [5] OV C 284 E, 21.11.2002., 115. lpp. [6] Pieņemtie teksti, P6_TA(2006)0181. [7] Eiropas Parlamenta un Padomes 2004. gada 21. aprīļa Direktīva 2004/39/EK, kas attiecas uz finanšu instrumentu tirgiem un ar ko groza Padomes Direktīvas 85/611/EEK un 93/6/EEK un Eiropas Parlamenta un Padomes Direktīvu 2000/12/EK un atceļ Padomes Direktīvu 93/22/EEK (OV L 145, 30.4.2004., 1. lpp.). --------------------------------------------------